Norberto Díaz

Norberto Osvaldo Díaz (* 1. marec 1952, Buenos Aires, Argentína† 18. december 2010, Buenos Aires) bol argentínsky televízny, divadelný a filmový herec.

Na Slovensku je známy svojím účinkovaním v telenovelách Čierna perla, Divoký anjel, Sladká Lucia a Yago.

 Životopis 
Do svojich 18 rokov nemal v úmysle stať sa hercom. Pokúšal sa začať študovať psychológiu, keď pôsobil v mládežníckej organizácii Justicialistickej strany Perónistická mládež. Ale po stopách svojej priateľky začal chodiť na divadelné kurzy a objavil v sebe nadanie na herectvo.

V rokoch 1976 až 1980 bol súčasťou repertoárovej skupiny, ktorú režíroval Agustín Alezzo. Tu začal účinkovať vo svojich prvých dielach ako Sólo 80, Tiempo de vivir a Despertar de primavera. V tom čase sa zúčastňoval na kultúrnom hnutí Teatro Abierto.

Zatiaľ čo jeho práca v divadle pokračovala, zavolali ho aj do televízie. Debutoval v seriáli Homicidios Division, neskôr si zahral v telenovele Trampa para un soñador. Taktiež sa objavil aj v emblematických filmoch národnej kinematografie 80. rokov ako No habrá más penas ni olvido, Darse cuenta a Mirta, de Liniers a Estambul.

Jeho herecké povolanie mu dalo aj rodinu: z deväťročného manželstva s herečkou Alejandrou Abreu sa mu v roku 1986 narodila dcéra Manuela, ktorá sa tiež stala herečkou. V 90. rokoch si prešiel rôznymi pracovnými vzostupmi a pádmi, ale nikdy sa nevzdal a začal častejšie účinkovať v telenovelách. Najmä po významnej úlohe Daría Serventeho v telenovele Ricos y famosos opakovane stvárňoval záporné postavy v ďalších seriáloch, napr. Divoký anjel, Sladká Lucia, Yago, 1000 millones a Collar de Esmeraldas. Mal veľkú radosť z účinkovania vo filme El faro, ktorý režíroval jeho priateľ Eduardo Mignogna. Posledné dve diela, v ktorých hral, boli Las chicas del calendario a El diario de Anna Frank.

Bol fanúšikom športového klubu Atlético Huracán.

 Úmrtie 
Dňa 18. decembra 2010 bol vo vidieckom dome a trávil víkend so svojou dcérou Manuelou a skupinou priateľov. Po obede sa cítil trochu unavený a rozhodol sa krátko si zdriemnuť. O niekoľko hodín neskôr boli jeho priatelia znepokojení, pretože nevstal. Zomrel v ten istý deň na infarkt myokardu počas spánku, vo veku 58 rokov. Jeho zdravie bolo v posledných rokoch oslabené kvôli žalúdočným problémom. V roku 2008 podstúpil operáciu brušnej prietrže. Jeho telesné pozostatky boli uložené nasledujúci deň na cintoríne v Chacarite v Buenos Aires.

 Filmografia 
 Televízia 
 Rok Názov TV kanál Postava1973  Lo mejor de nuestra vida... nuestros hijos  Canal 9 1976  División Homicidios  Canal 9 1976  Paulina Morales  Canal 7  Maximiliano1980  Trampa para un soñador  Canal 9  Polo1982  Juan sin nombre  Canal 9 1982  Un callejón en las nubes  Canal 9  Osvaldo1982  Nosotros y los miedos  Canal 9 1983  Compromiso  Canal 13 1984  Situación límite  ATC 1985  ¿Qué nos pasa, che?  ATC 1987 – 1988  Hombres de ley  ATC 1989  De los Apeninos a los Andes  Canal 9 1991  Cosecharás tu siembra  Canal 9  Vittorio Spadaro1992  El oro y el barro  Canal 9  Néstor Arce1992  Zona de riesgo  Canal 13 1993  Celeste siempre Celeste  Telefe  Guido Pizzamiglio1994  Más allá del horizonte  Canal 9  Adalberto Gutiérrez1994  Nano  Canal 13  Rafael del Molino López1994 – 1995  Čierna perla  Telefe  Fernando Álvarez Toledo (hijo)1995  Sheik  Canal 13  Mohamed1995  Poliladron  Canal 13  Luciano1996  Homenaje al teatro nacional contemporáneo (epizóda: „Papá querido / La Malasangre“)  Canal 9 1997  Ricos y famosos  Canal 9  Darío Servente1998  La condena de Gabriel Doyle  Canal 9  Mago1998 – 1999  Divoký anjel  Telefe  Damián Rapallo1999 – 2000  Sladká Lucia  Telefe  Mariano2001  Yago  Telefe  Aldo Sirenio2002  1000 millones  Canal 13 Marcos Lanari2003  Los simuladores (epizóda: „Los Cuatro Notables“)  Telefe  Pablo Donzis2003  Son amores  Canal 13 Osvaldo Rigole2004  Floricienta  Canal 13  Eduardo Fazzarino2005  Doble vida  América TV  Barreiro2005  Mujeres asesinas (epizóda: „Sandra, la Gestora“)  Canal 13 2006  Collar de Esmeraldas  Canal 13  Dardo2007  Cuentos de Fontanarrosa  Canal 7  2008  Mujeres de nadie Canal 13  Doctor Emilio Kessler2008  Algo habrán hecho por la historia argentina  Telefe  Roque Sáenz Peña2011  El elegido  Telefe  Dante Oviedo

 Film  
 Rok Názov Postava1983No habrá más penas ni olvidoMatón1984Darse cuenta1987Obsesión de venganzaEl Rata „El Doctor“1987Mirta, de Liniers a EstambulEnrique1987ChorrosKaplan1989Después del último tren1996Veredicto final1998El faroFernando1999El mar de LucasSecretario del Intendente2000Buenos Aires plateada

 Divadlo  
 Rok Dielo1976  Tiempo de vivir1977  Sólo 801977 – 1978  Despertar de Primavera1978  Butley1981  El cruce del Niágara1981  Don Elías, campeón1981  Lejana tierra prometida1982  Chorro de caño1985  En boca cerrada1987  Pericones 1989 – 1990  Mal de padre1999  Locos de verano2001  Sector Ciegos *Dirección2004  Nuevas directivas para el tiempo de paz2005  Lisandro2008 – 2009  El diario de Ana Frank2010  Chicas de calendario2010  El conventillo de la Paloma

 Referencie 

 Externé odkazy 



Kategória:Argentínski televízni herci
Kategória:Argentínski divadelní herci
Kategória:Argentínski filmoví herci
Kategória:Úmrtia na infarkt myokardu
Kategória:Osobnosti z Buenos Aires